《余杭倦游》
宋代·王令

醉倚秋风笑自攻，偶来还去竟何踪。
已夫凤鸟今不至，行矣鱣鲸非所容。
且把心胸同伏虎，谁知头角是真龙。
归乎伊亩殊难得，死尔西山尚有从。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。